stanford-oval/wikipedia huggingface dataset:
נועה שנקר
הערות שוליים

↑  ארז ארליכמן, פולשים מהים: האצטלנים תפסו טרמפ לישראל, באתר ynet, 11 באוקטובר 2014
1 2 3  פרס הומבולדט לד"ר נועה שנקר מהמחלקה לזואולוגיה, באתר www.tau.ac.il
1 2 3  אבנר אברהמי רלי אברהמי, משפחת לוין שנקר חיפה, באתר הארץ, 27 באוגוסט 2003
1 2   גבורות יוסי לויה | 08/13 עושים לימונדה מתחת למים: איצטלנים כאינדיקטורים ביולוגיים של... - נועה שנקר, סרטון בערוץ "The Israel Academy of Sciences and Humanities", באתר יוטיוב (אורך: 14:06)
1 2  פרופ' נועה שנקר, באתר זווית בחינוך
1 2  "Prof. Noa Shenkar". The Steinhardt Museum of Natural History (באנגלית אמריקאית). נבדק ב-2025-01-06.
1 2 3 4 5 6 7  Prof. Noa Shenkar, אוניברסיטת תל אביב (באנגלית אמריקאית)
↑  מגלים את הים, באתר אוניברסיטת תל אביב, ‏2020
↑  "מגלים את הים" | סטודנטים נרתמים לקהילה ו"מגלים את הים 🌊" | אוניברסיטת תל אביב | Facebook, באתר www.facebook.com, ‏10 במאי 2020
↑  מגלים את הים (0455.2817), באתר אוניברסיטת תל אביב
1 2  נועה שנקר, "סינדרום גלפגוס": מה קורה למדענים שמגיעים לאיים המכושפים?, באתר ynet, 17 בפברואר 2022
↑  Scholarship in honor of Ari Kushner Dunietz, אוניברסיטת תל אביב (ארכיון)
↑  Tal Gordon, Arnav Kumar Upadhyay, Lucia Manni, Dorothée Huchon, Noa Shenkar, And Then There Were Three…: Extreme Regeneration Ability of the Solitary Chordate Polycarpa mytiligera, Frontiers in Cell and Developmental Biology 9, 2021 doi: 10.3389/fcell.2021.652466/full
↑  אוניברסיטת תל אביב, בעל חיים שמסוגל לחדש את כל האיברים שלו – אפילו אם מחלקים אותו לשלושה חלקים, באתר הידען, ‏2021-05-01
↑  יונתן קפשוק, ‏תגלית מפתיעה: בעל חיים שמחדש את כל איבריו – אפילו אם מחלקים אותו לשלושה חלקים, באתר ‏מאקו‏, 21 באפריל 2021
↑  מחקר: מינים פולשים מסוגלים לשרוד בים בתנאים סביבתיים קיצוניים, באתר ynet, 2 ביוני 2022
↑  Doron Bereza, Noa Shenkar, Shipping voyage simulation reveals abiotic barriers to marine bioinvasions, Science of The Total Environment 837, 2022-09-01, עמ' 155741 doi: 10.1016/j.scitotenv.2022.155741
↑  מחקר: תוספי פלסטיק פוגעים בתהליך הרבייה של האלמוגים, באתר ynet, 16 בנובמבר 2022
↑  Gal Vered, Noa Shenkar, Limited effects of environmentally-relevant concentrations in seawater of dibutyl phthalate, dimethyl phthalate, bisphenol A, and 4-nonylphenol on the reproductive products of coral-reef organisms, Environmental Pollution 314, 2022-12-01, עמ' 120285 doi: 10.1016/j.envpol.2022.120285
| --- | --- |
ערך טוב: 
| --- | --- |
בקרת זהויות :  NLI: 987007310856905171  ISNI: 0000 0000 7038 1954  ORCID: 0000-0003-3582-6729  VIAF: 98493268   WorldCat (עם VIAF): 98493268
פסטיבל קולנוע

פסטיבל קולנוע או פסטיבל סרטים הוא אירוע (לרוב אירוע שנתי או דו-שנתי) אשר במסגרתו מוקרנים מספר סרטי קולנוע. ההקרנות יכולות להיות בבית קולנוע אחד, או במספר בתי קולנוע הקרובים זה לזה. פסטיבל יכול להתמקד בקבוצה מסוימת או סוג מסוים של סרטים בעלי מכנה משותף כלשהו. למשל: סרטיו של קולנוען מסוים (במאי או מפיק, למשל), סרטים מסוגה מסוימת (למשל סרטים דוקומנטריים), סרטים המופקים על ידי קבוצה מסוימת של במאים או מפיקים או קבוצות אחרות (למשל סרטים בהפקה של נשים כמו פסטיבל בינלאומי לסרטי נשים בקהיר או הפסטיבל הבינלאומי לסרטי נשים ברחובות) .  יש גם פסטיבלים סרטים המתמקדים במדינה ספציפית (למשל פסטיבל הסרטים של הודו) וישנם פסטיבלים מקומיים רבים אחרים.
בישראל מתקיימים מספר פסטיבלי קולנוע, ביניהם פסטיבל הקולנוע ירושלים, פסטיבל חיפה, פסטיבל קולנוע דרום, ופסטיבל דוקאביב בתל אביב, ופסטיבל סרטים בערבה.
פסטיבל הסרטים הוותיק ביותר הוא פסטיבל ונציה שבשנת 2023 התקיים בפעם ה 80. חמשת הפסטיבלים המכובדים ביותר הידועים בתחום הזה כ Big Five  הם -- לפי סדר השנה בה הוקמו -- הם פסטיבל הסרטים בוונציה, פסטיבל הקולנוע בקאן, פסטיבל הסרטים הבינלאומי בברלין, הסרטים הבינלאומי בטורונטו TIFF ופסטיבל סנדנס.
חשיבות פסטיבלים

פסטיבלי סרטים הם שיטה פופולרית לחשיפה של סרטים לקהילות רחבות, תוך כדי ייצור של ערך כלכלי לייצרני סרטים. עם זאת יש מעט אזכור לפסטיבלים מסוג זה בספרות האקדמית. פסטיבלי סרטים הם למעשה מקום למפגש בין יוצרי סרטים, מפיצי סרטים וצופים בסרטים.  ברמה המקומית פסטיבלי סרטים הם גורם חשוב בהחייאת חיי תרבות מקומיים, באספקת חוויה תרבותית לקהילה המקומית, ומתן הטבות כלכליות כמשיכה תיירותית לטובת בניית תדמית של עיירה, עיר או אזור, וטיפוח אטרקטיביות מקום לתיירות ועל ידי כך פיתוח כלכלי   . פסטיבלי סרטים מחברים את הקהילה המקומית המארחת את הפסטיבל לתעשיית הקולנוע העולמית על ידי כך שהם מאפשרים ליוצרים להראות את סרטיהם ולזכות בפרסים ועל ידי כך בפרסום, כלומר  הם עוזרים לרוכשי ומפיצי סרטים. ההערכה של ההצלחה של פסטיבל סרטים מורכבת כי היא כוללת היבטים כלכליים, והיבטים של מאפייני המשתתפים וחווית הפסטיבל.  יש מעט תיעודים מסודרים של ההשפעה הכלכלית של פסטיבל סרטים.
מבנה פסטיבלים

פסטיבלי סרטים בדרך כלל כוללים הקרנה של מספר רב של סרטים וכוללים מקבצים של סרטים ומקבצים של אירועים. למשל פסטיבל יכול לכלול מקבץ של סרטים מקומיים (כמו מקבץ סרטים ישראלים המוקרן בפסטיבל חיפה), מקבץ סרטים מצוירים, מקבץ סרטי ילדים, מקבץ סרטי מדע בדיוני, מקבץ סרטים קלאסיים או מקבץ סרטים בנושא אחר. בכל אחד מהנושאים (מהמקבצים) פסיטבל יכול להגדיר תחרות לסרט הנבחר כסרט הטוב ביותר, לבמאי הטוב ביותר וכו'.  לתחרויות אלה חשיבות רבה שכן הן מגדירות את מעמדם של סרטים מבחינת שילובם בפסטיבלים אחרים, כלומר מידת החשיפה אליה זוכה סרט.
הקרנות הסרטים יכולות להיות באחד המתחמים המוגדרים לפסטיבל, בין אם באולם בנוי כלשהו או במקום ציבורי פתוח, כגון גינה או רחבה חיצונית. פסטיבלים בדרך כלל משלבים בהקרנות הסרטים שיחה עם בעלי תפקיד שונים בסרטים, על ידי כך שמזמינים את מפיק הסרט, במאי הסרט או אחד השחקנים הראשיים בסרט לשיחה לפני או אחרי הסרט. כמו כן, מסביב להקרנת הסרטים פסטיבלים משלבים אירועים נוספים המיועדים להפגיש את הנוכחים השונים וליצור הזדמנות לשיח על תוכניות לסרטים, השתתפות בפסטיבלים נוספים, או דיווחים לתקשורת על סרטים.
הערות שוליים

1 2  Sandra Grunwell, Inhyuck “Steve” Ha, Film Festivals: An Empirical Study of Factors for Success, Event Management 11, 2007, עמ' 201–210
↑  Evans, M., & Dave, D., The economic impact of cultural tourism in North Carolina., Frontiers in Southeast Hospitality and Tourism Research 9(1), 2005, עמ' 35–38
↑  Clare J. A. Mitchell, Economic impact of the arts: Theatre festivals in small Ontario communities, Journal of Cultural Economics 17, 1993-12, עמ' 55–67 doi: 10.1007/bf02310582
| --- | --- |
בקרת זהויות :  NLI: 987007548295405171  BnF: cb11977738m (data)  GND: 4359942-4  HDS: 010479  LCCN: sh85088042  NDL: 00617149  NKC: ph120194 
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
ג'וזף שנק

| --- | --- |

 לידה:  25 בדצמבר 1878 ריבינסק, האימפריה הרוסית 
 פטירה:  22 באוקטובר 1961 (בגיל 82) לוס אנג'לס, ארצות הברית 
 מקום קבורה:  Maimonides Cemetery 
 מדינה:  ארצות הברית 
 בן או בת זוג:  נורמה טלמאדג' (1916–1934) 
 פרסים והוקרה:  פרס אוסקר לשם כבוד  כוכב בשדרת הכוכבים בהוליווד 
 פרופיל ב-IMDb
 
ג'וזף מייקל שנק (באנגלית: Joseph Michael Schenck;‏ 25 בדצמבר 1878 - 22 באוקטובר 1961) היה מפיק סרטים יהודי-אמריקאי יליד רוסיה, ממייסדי חברת פוקס המאה ה-20.
חייו

שנק נולד למשפחה יהודית בעיר ריבינסק שברוסיה, עמה היגר בשנת 1893 לניו יורק.
התחיל את דרכו בתעשיית הקולנוע האמריקאית לצד אחיו ניקולס שנק, באמצעות רכישת אולמות קולנוע בראשית המאה ה-20', בשיתוף מרקוס לב, לימים מייסד חברת מטרו גולדווין מאייר, ואדולף צוקור, לימים מייסד חברת סרטי פרמאונט.
בשנת 1917 הקים חברת סרטים יחד עם אשתו, ובהמשך עבר לחוף המערבי, שם מונה לנשיא השני של חברת יונייטד ארטיסטס.
בשנת 1933 חבר לדריל זאנוק בהקמת חברת פוקס המאה ה-20, והיה לנשיאה. במסגרת זו היה אחראי להזנקת הקריירה הקולנועית של מרילין מונרו.
היה ממייסדי האקדמיה האמריקאית לקולנוע, ובשנת 1952 זכה בפרס אוסקר לשם כבוד על תרומתו לתעשיית הקולנוע האמריקאית.
נפטר בלוס אנג'לס בשנת 1961, ונטמן בבית העלמין "רמב"ם" בברוקלין.
על שמו כוכב בשדרת הכוכבים של הוליווד.
פנצ'בו

פָּנְצֶ'בוֹ (בסרבית: Pančevo, ‏Панчево) היא עיר הממוקמת בדרום פרובינציית וויבודינה שבסרביה, כ-15 קילומטרים מזרחית לבירה בלגרד.
פנצ'בו היא העיר השביעית בגודלה בסרביה, ומשמשת כבירת מחוז דרום באנאט. נמל העיר הממוקם על גדת הנהר טימיש, הוא הגדול לכל אורך הנהר.
הכלכלה בעיר נשענת על תעשיות כבדות, תעשיות פטרוכימיות, דשנים, בית זיקוק, ומפעל המטוסים Utva.
היסטוריה

קיים תיעוד ליישוב במקום החל מימי הביניים. בין המאה ה-9 למאה ה-11 שלטו ביישוב לפרקים הממלכה הבולגרית הראשונה, האימפריה הביזנטית וממלכת הונגריה. במהלך המאה ה-16 נכבש האזור על ידי האימפריה העות'מאנית וב-1716 עבר לחזקת ממלכת הבסבורג. בהמשך נכללה העיר בשטחי האימפריה האוסטרו-הונגרית ולאחר מלחמת העולם הראשונה בשטחי ממלכת יוגוסלביה. באפריל 1941, במהלך מלחמת העולם השנייה, פלשה גרמניה הנאצית ליוגוסלביה הכניעה אותה תוך ימים אחדים. יוגוסלביה חולקה לאזורי שליטה בין מדינות הציר ואזור פנצ'בו נותר בחזקה גרמנית. לאחר המלחמה נכללה העיר בשטחי יוגוסלביה ולאחר התפרקות יוגוסלביה בשטחי סרביה.
הקהילה היהודית

ראשוני היהודים התיישבו בעיר במהלך המאה ה-18 ובהמשך הוקם במקום בית עלמין יהודי. ב-1870 הוקמה הקהילה רשמית וב-1900 מנתה 751 נפשות. ב-1909, נחנך בית הכנסת המרכזי והוקמו אגודת נשים ואגודה ציונית. המשבר הכלכלי העולמי של 1929 לא פסח על יוגוסלביה ולווה בתהליך הגירה פנימי מקהילות קטנות יחסית לקהילות גדולות ומבוססות. בפרוץ מלחמת העולם השנייה התגוררו בפנצ'בו 548 יהודים. לאחר הכנעת ממלכת יוגוסלביה על ידי גרמניה הנאצית החלו הגרמנים ברדיפות יהודים תוך שהם מסתייעים באוכלוסייה מקומית ממוצא גרמני (פולקסדויטשה). חלק מבני הקהילה נורו בגיא ההריגה בכפר יאבוקה הסמוך לעיר, וחלקם גורשו למחנות הריכוז סיימישטה וטופובסקה שופה. לאחר המלחמה שבו לפנצ'בו שרידי הקהילה. ב-1947, התגוררו בפנצ'בו 101 יהודים וב-1968 מנתה הקהילה היהודית 47 נפשות.
ערים תאומות

לפנצ'בו שש ערים תאומות:
צרפת בולון ביאנקור, צרפת
יוון נאפולי, יוון
בוסניה והרצגובינה פריידור, בוסניה והרצגובינה
רומניה רשיצה, רומניה
הולנד זאנסטד, הולנד
ספרד טרגונה, קטלוניה, ספרד
הערות שוליים

↑  הקהילה היהודית בפנצ'בו, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמודים 274-273.
| --- | --- |
בקרת זהויות :  NLI: 987007552516205171  BnF: cb12255215m (data)  GND: 4355864-1  MusicBrainz: 5cf4f9f3-2dfe-477f-9494-dbd724f51c9d  NKC: xx0154442
האנק בראון

ג'ורג' הנקס "האנק" בראון (באנגלית: George Hanks "Hank" Brown; נולד ב-12 בפברואר 1940) הוא פוליטיקאי ועורך דין אמריקאי מקולורדו. כחבר המפלגה הרפובליקנית כיהן כחבר הסנאט של ארצות הברית. הוא כיהן כנשיא אוניברסיטת צפון קולורדו מיולי 1998 עד יוני 2002, ולאחר מכן כנשיא ה-21 של אוניברסיטת קולורדו מאפריל 2005 עד ינואר 2008.
ביוגרפיה > ראשית חייו והשכלה

בראון נולד בדנוור, קולורדו ב-12 בפברואר 1940, וסיים את לימודיו בקולג' בשנת 1961 ואת בית הספר למשפטים בשנת 1969, שניהם באוניברסיטת קולורדו. לבראון יש גם תואר שני במשפטים מאוניברסיטת ג'ורג' וושינגטון. במהלך לימודיו באוניברסיטת קולורדו, הוא היה חבר באחוות דלתא טאו דלתא הבינלאומית.
ביוגרפיה > קריירה > שירות צבאי

בראון שירת בצי ארצות הברית בין השנים 1962 ל-1966. הוא היה איש צוות אוויר והתנדב לשירות בווייטנאם, ואף קיבל עיטור עבור שירותו הקרבי כבקר אוויר קדמי.
ביוגרפיה > קריירה > פוליטיקה

בראון כיהן בסנאט של קולורדו מ-1972 עד 1976, נבחר לבית הנבחרים של ארצות הברית ב-1980, וכיהן עד 1991. בשנת 1990 הוא נבחר לסנאט של ארצות הברית בו כיהן קדנציה אחת ולא התמודד לכהונה נוספת בבחירות 1996. מ-1998 עד 2002, הוא כיהן כנשיא אוניברסיטת צפון קולורדו. בראון ואשתו נאן גרים בדנוור.
ב-1995, בראון היה מעורב בתקרית איירסטן שבה תיווך במאמצים לחילופי שבויים בין רוסיה לטליבאן, שבסופו של דבר לא צלחו, אך מאמציו הביאו לבריחה של האסירים הרוסים.
ביוגרפיה > קריירה > נשיא אוניברסיטת קולורדו

באפריל 2005, בראון נבחר להחליף את אליזבת הופמן, כנשיא אוניברסיטת קולורדו באופן זמני, והוא נכנס לתפקידו ב-1 באוגוסט 2005. עם כניסתו לתפקיד זה, הוא ירש מערכת שנחלשה עקב ירידה חדה בהקצאות המדינה, ושערוריות שכללו האשמות על שימוש לרעה בכספי הקרן, מקרים של תקיפה מינית מצד חברי קבוצת הפוטבול, דעיכת אמון הציבור וביקורת חריפה בעיתוני המדינה. לאחר מכן, שיבחו אותו על הפתרונות היעילים שהטמיע במטרה להתמודד בצורה אגרסיבית עם הבעיות הללו.
במהלך כהונתו הזמנית, הוביל בראון את האוניברסיטה גם במחלוקות הקשורות לפרופסור ללימודים אתניים, וורד צ'רצ'יל. חקירה של צ'רצ'יל על התנהלות אקדמית רשלנית, שנתמכה על ידי "מועצת הנאמנים והבוגרים האמריקאית", ארגון שבראון היה ממקימיו ב-1995, זיהתה שבעה מקרים נפרדים של הפרת כללים אקדמיים והפנתה את העניין להנהלת האוניברסיטה. בראון קרא לוועדת המינויים לפטר את צ'רצ'יל, וההמלצה התקבלה במרץ 2006, תוך ביטול המלצת ועדת הקביעות להשעיה לשנה. ההחלטה עוררה דעות מעורבות: התומכים שיבחו אותה על בסיס הממצאים של הונאה אקדמית, בעוד המתנגדים טענו כי הפיטורין היו כיסוי להשתקת דעותיו.
במאמר דעה בוול סטריט ג'ורנל ביולי 2007 על פרשת צ'רצ'יל, כתב בראון: "מחלוקת — במיוחד כזו שמישהו בוחר ליצור אותה במכוון — אינה פוטרת חבר סגל מהצורך לדבוק בסטנדרטים מקצועיים".
במאי 2006, מינו חברי מועצת העוצרים את בראון באופן קבוע כנשיא. מאוחר יותר באותה שנה, הוא הכריז על יוזמה להוסיף דירוג כיתתי לתעודות הסטודנטים, כמענה לאינפלציית הציונים.
בשנת 2007 נקבע שיא בגיוס כספים עבור האוניברסיטה בסך 133 מיליון דולר; התורמים שיבחו את בראון על שהשיב את אמונם באוניברסיטה. בראון הגיש את התפטרותו ב-18 בינואר 2007 וסיים את תפקידו ב-10 במרץ 2008.
ביוגרפיה > תפקידים אחרים

בראון חבר במועצת המנהלים של "הקרן הבינלאומית למערכות בחירות", ארגון ללא מטרות רווח התומך בבחירות בינלאומיות.
הערות שוליים

↑  Associated Press (August 19, 1996). "Daredevil airmen receive warm homecoming". The Register-Guard. Retrieved August 10, 2010.
↑  Colorado Committee to Protect Faculty Rights. (2012). "Report on the Termination of Ward Churchill" American Association of University Professors.
| --- | --- |
בקרת זהויות :  PLWABN: 9810703623605606  ISNI: 0000 0000 4205 6943  LCCN: no94002331  NARA: 10575344  SNAC: w65739k8  US Congress: B000919  VIAF: 70964720   WorldCat (עם VIAF): 70964720
סדרת מאייר-ויאטוריס

סדרת מאייר-ויאטוריס (Mayer–Vietoris sequence) היא סדרה מדויקת המקשרת את חבורות ההומולוגיה של מרחב טופולוגי אל חבורות ההומולוגיה של כיסוי טוב שלו. היא מהווה כלי מרכזי ובסיסי לחישוב ההומולוגיה של מרחב טופולוגי, ובמובן מסוים מהווה מקבילה למשפט ואן קמפן בחישוב החבורה היסודית.
הסדרה נקראת על שם שני המתמטיקאים האוסטרים לאופולד ויאטוריס ווולטר מאייר, שעסקו רבות בטופולוגיה.
נוסח פורמלי

יהי  X מרחב טופולוגי. כעת, יהיו  U,V שני תתי-מרחבים של  X, המהווים כיסוי טוב של המרחב (כלומר, איחוד הפנימים שלהם שווה למרחב:  \operatorname {int} (U)\cup \operatorname {int} (V)=X), ונניח שחיתוכם לא ריק. מתקבלת הדיאגרמה שמשמאל, כאשר ההעתקות i,j,k,l הן העתקות ההכלה הטבעית.
לכל n טבעי נביט בסדרה הבאה:
0\longrightarrow C_{n}(U\cap V){\overset {a\mapsto (i_{\#}(a),-j_{\#}(a))}{\longrightarrow }}C_{n}(U)\oplus C_{n}(V){\overset {(a,b)\mapsto k_{\#}(a)+l_{\#}(b)}{\longrightarrow }}C_{n}(X)\longrightarrow 0
ממנה מתקבלת סדרה מדויקת של חבורות ההומולוגיה:
\dots \longrightarrow H_{n}(U\cap V)\longrightarrow H_{n}(U)\oplus H_{n}(V)\longrightarrow H_{n}^{U,V}(X)\longrightarrow H_{n-1}(U\cap V)\longrightarrow \dots
כאשר  H_{n}^{\{U,V\}}(X) היא חבורת ההומולוגיה ביחס לכיסוי.
משפט מאייר-ויאטוריס קובע כי העתקת ההכלה  i:C_{n}^{\{U,V\}}(X)\to C_{n}(X) משרה איזומורפיזם טבעי של חבורות  i_{*}:H_{n}^{\{U,V\}}(X)\to H_{n}(X), ולכן (אם מרכיבים הומומורפיזם זה בדיאגרמה) מתקבלת סדרת מאייר-ויאטוריס:
\dots \longrightarrow H_{n}(U\cap V)\longrightarrow H_{n}(U)\oplus H_{n}(V)\longrightarrow H_{n}(X)\longrightarrow H_{n-1}(U\cap V)\longrightarrow \dots
לרוב נוח להשתמש בסדרת מאייר-ויאטוריס על חבורות ההומולוגיה המצומצמות:
\dots \longrightarrow {\tilde {H}}_{n}(U\cap V)\longrightarrow {\tilde {H}}_{n}(U)\oplus {\tilde {H}}_{n}(V)\longrightarrow {\tilde {H}}_{n}(X)\longrightarrow {\tilde {H}}_{n-1}(U\cap V)\longrightarrow \dots
נוסח פורמלי > טבעיות

האיזומורפיזם  i_{*}:H_{n}^{\{U,V\}}(X)\to H_{n}(X) שהוזכר לעיל הוא למעשה איזומורפיזם טבעי ביחס להעתקות המכבדות את הכיסוי. כלומר, נניח שנתונים שני מרחבים טופולוגיים בעלי כיסויים טובים  \operatorname {int} (A_{1})\cup \operatorname {int} (B_{1})=X_{1} , \operatorname {int} (A_{2})\cup \operatorname {int} (B_{2})=X_{2}, והעתקה  f:X_{1}\to X_{2} רציפה המכבדת את הכיסויים (כלומר,  f(A_{1})\subseteq A_{2},f(B_{1})\subseteq B_{2}. אז ההעתקות בסדרת מאייר-ויאטוריס (ובעיקר ההעתקה המחברת) מתחלפות עם ההעתקה המושרית  f_{*}, ומקבלים דיאגרמה מתחלפת:
בפרט, המעבר מ- H_{n}^{\{U,V\}}(X) אל  H_{n}(X) בסדר מאייר-ויאטוריס הוא טבעי.
לטענה זו מספר שימושים, בעיקר בשילוב עם העובדה שהאיזומורפיזם בין ההומולוגיה הראשונה אל האבליניזציה של החבורה היסודית הוא טבעי - ניתן להבין כך העתקות לא טריוויאליות בסדרת מאייר-ויאטוריס ולחשב את החבורות (ראו בדוגמאות).
דוגמאות > ספירות

נוכיח שחבורות ההומולוגיה של הספירות הן
{\tilde {H}}_{i}(S^{n})={\begin{cases}\mathbb {Z} &i=n\\0&i\neq n\end{cases}}.
נחלק את הספירה לשתי המיספרות עם קצת חיתוך:  B=\{{\bar {x}}\in S^{n}:x_{n}<-{\frac {1}{10}}\},  A=\{{\bar {x}}\in S^{n}:x_{n}>{\frac {1}{10}}\}. שתיהן כוויצות, ולכן  {\tilde {H_{i}(A)}}={\tilde {H_{i}(B)}}=0. לכן מסדרת מאייר-ויאטוריס אפשר להסיק:
0\to {\tilde {H}}_{i}(S^{n})\to {\tilde {H}}_{i-1}(S^{n-1})\to 0
כלומר יש איזומורפיזם, ומסיימים באינדוקציה.
נובעות מכך המסקנות הבאות:
השפה של דיסק איננה נסג שלו, אחרת היה מונומורפיזם  \mathbb {Z} ={\tilde {H}}_{n-1}(S^{n-1})\hookrightarrow {\tilde {H}}_{n-1}(D^{n})=0 (זהו מקרה פרטי של משפט בורסוק-אולם).
משפט נקודת השבת של בראוור קובע כי לכל פונקציה רציפה  f:D^{n}\to D^{n} יש נקודת שבת. מוכיחים אותו בשלילה: אחרת, ניתן להגדיר נסיגה  r:D^{n}\to \partial D^{n} על ידי  r(x) יהיה נקודת החיתוך של הקו מ- x ל- f(x) עם הספירה. מגיעים לסתירה למסקנה לעיל.
דוגמאות > שיקופים, נקודות שבת ושדות וקטוריים

בסעיף זה נראה טענות מגאומטריה דיפרנציאלית בעזרת הטבעיות של סדרת מאייר-ויאטוריס.
ניישם את הטבעיות למקרה לעיל של הספירות; נוכיח כי השיקוף  R_{i}:S^{n}\to S^{n},^{n}R_{i}(x_{1}\dots ,x_{n})=(x_{1},\dots ,-x_{i},\dots ,x_{n}), משרה את  -\operatorname {id}  על חבורת ההומולוגיה. ההוכחה באינדוקציה - הטענה עבור  n=0 ברורה; כעת, נחלק את הספירה לכיסוי טוב כלעיל, אך נדאג ש- A,B לא יבחרו בציר השיקוף  i (כדי שהשיקוף יכבד את הכיסוי); נשתמש בטבעיות:
כאשר החלק האדום נכון באינדוקציה. לכן:  ^{n}R{_{i_{*}}}(z)=\Delta ^{-1}(^{n-1}R{_{i_{*}}}(\Delta (z)))=\Delta ^{-1}(-\Delta (z))=-z כדרוש.
מהטענה לעיל ניתן להעסיק כי כאשר  n=2k זוגי, ההעתקה האנטיפודית  A:S^{n}\to S^{n},A(v)=-v איננה הומוטופית לזהות  \operatorname {id} :S^{n}\to S^{n}, שכן שתיהן משרות העתקות שונות על ההומולוגיה: הזהות את הזהות, אך האנטיפודית היא הרכבה של  2k+1 שיקופים, ולכן משרה את  (-1)^{2k+1}\operatorname {id} =-\operatorname {id} .
טענה טכנית נוספת היא - אם  f,g:S^{n}\to S^{n} כ ש- f(x)\neq g(x) לכל  x\in S^{n}, אז  f\sim g (רואים זאת על ידי ההומוטופיה  H(x,t)={\frac {(1-t)f(x)+fg(x)}{||(1-t)f(x)+fg(x)||}}).
מהטענות לעיל ניתן להסיק כי כאשר  n זוגי, לכל העתקה רציפה  f:S^{n}\to S^{n} יש נקודה בה  f(x)=x או  f(x)=-x - אחרת  f\neq \operatorname {id}  ולכן  f\sim -\operatorname {id} =A, וגם   f\neq -\operatorname {id}  ולכן  f\sim \operatorname {id} , וביחד  \operatorname {id} \sim A בסתירה לנאמר לעיל.
מטענה זו ניתן להסיק גם כי כל העתקה רציפה מהמרחב הפרויקטיבי הממשי מממד זוגי  f:\mathbb {R} P^{n}\to \mathbb {R} P^{n} יש נקודת שבת. ניתן גם להסיק כי כל שדה וקטורי של הספירה מממד זוגי חייב להתאפס.
לכל הטענות יש דוגמה נגדית כאשר  n אי-זוגי.
דוגמאות > n-זרים ומשטחים סגורים

n-זר של ספירות הוא איחוד נקודתי שלהן -  S^{k_{1}}\vee \dots \vee S^{k_{n}}. בעזרת סדרת מאייר ויאטוריס ואינדוקציה ניתן להראות שמתקיים
{\tilde {H}}_{i}(S^{k_{1}}\vee \dots S^{k_{t}})=\mathbb {Z} ^{\sum _{j=1}^{n}{\delta _{i,k_{j}}}}
כלומר, זו חבורה אבלית חופשית מסדר כמספר הממדים של הספרות ששווה לסדר החבורה.
את הסעיף הקודם ניתן להכליל ולחשב את חבורות ההומולוגיה של כל המשטחים הסגורים: ממיונם ידוע שהם כוללים את הספירות, ה-n-טורוסים וה-n-מישורים פרויקטיביים.
דוגמאות > n-טורוס

כדי להשתמש בסדרת מאייר-ויאטוריס, ניקח את  U להיות עיגול קטן על ה- n-טורוס, ואת  V להיות כל השאר, עם טבעת חפיפה (כמו במשפט ואן קמפן). אז נקבל  V\cong *,U\cap V\cong S^{1}; התיאור של  U הוא גאומטרי - לאחר הוצאת דיסק מהטורוס ניתן להרחיב את החור סביב הכיוונים האופקי והאנכי, ואז מקבלים מרחב השקול ל- 2n-זר, וההומולוגיה שלו חושבה בסעיף לעיל. אם כן הסדרה היא
\cdots \longrightarrow {\begin{matrix}0\\{\tilde {H}}_{3}(U\cap V)\end{matrix}}\longrightarrow {\begin{matrix}0\\{\tilde {H}}_{3}(U)\oplus {\tilde {H}}_{3}(V)\end{matrix}}\longrightarrow {\begin{matrix}0\\{\tilde {H}}_{3}(X)\end{matrix}}\longrightarrow
\longrightarrow {\begin{matrix}0\\{\tilde {H}}_{2}(U\cap V)\end{matrix}}\longrightarrow {\begin{matrix}0\\{\tilde {H}}_{2}(U)\oplus {\tilde {H}}_{2}(V)\end{matrix}}\longrightarrow {\begin{matrix}\mathbb {Z} \\{\tilde {H}}_{2}(X)\end{matrix}}\longrightarrow
\longrightarrow {\begin{matrix}\mathbb {Z} \\{\tilde {H}}_{1}(U\cap V)\end{matrix}}{\overset {1\to ({\bar {0}},0)}{\longrightarrow }}{\begin{matrix}{\mathbb {Z} }^{2n}\\{\tilde {H}}_{1}(U)\oplus {\tilde {H}}_{1}(V)\end{matrix}}\longrightarrow {\begin{matrix}{\mathbb {Z} }^{2n}\\{\tilde {H}}_{1}(X)\end{matrix}}\longrightarrow 0
כאשר את ההעתקה  {\tilde {H}}_{1}(U\cap V)\to {\tilde {H}}_{1}(V) מבינים לפי ההערה לעיל על הטבעיות - ההעתקה המקבילה עבור החבורה היסודית היא (כאמור בחישוב המקביל בערך על משפט ואן קמפן)   a\mapsto [a_{1},b_{1}]\cdot \dots \cdot [a_{n},b_{n}], ובמקרה שלנו החבורות אבליות ולכן ההעתקה היא אכן העתקת האפס. שאר החישוב הוא לפי דיוק הסדרה.
דוגמאות > המרחב הפרויקטיבי

החלוקה לסביבות היא בדיוק כמו ב- n-טורוס. במקרה זה, ההעתקה החשובה שנורשת מהחישוב של החבורה היסודית היא  a\to a_{1}^{2}\dots a_{n}^{2}, והחבורות הן:
{\tilde {H}}_{i}(nP)={\begin{cases}\mathbb {Z} /2\mathbb {Z} \times \mathbb {Z} ^{n-1}&i=1\\0&i\neq 1\end{cases}}
דוגמאות > מתיחה של מרחב

המתיחה של מרחב טופולוגי  X מוגדרת להיות  SX=(X\times I)/\{(x_{1},0)\sim (x_{2},0),(x_{1},1)\sim (x_{2},1){\mbox{ for all }}x_{1},x_{2}\in X\}. ההומולוגיה של המתיחה עולה מדרגה אחת מההומולוגיה של המרחב עצמו, כלומר  {\tilde {H}}_{n}(X)={\tilde {H}}_{n+1}(SX). טענה זו מוכיחים בעזרת סדרת מאייר-ויאטוריס - נגדיר
V=X\times \left[{\frac {1}{2}},1\right]/\sim ,  U=X\times \left[0,{\frac {1}{2}}\right]/\sim
שניהם מרחבים כוויצים, שכן יש נסג עיוותי אל בבסיסים  X\times \{1\}, X\times \{0\}, והם מכווצים לנקודה. החיתוך הוא  X\times \left\{{\frac {1}{2}}\right\} שהומיאומורפי ל- X (היחס לא משפיע עליו). לכן, לפי הסדרה:
0={\tilde {H}}_{n+1}(U)\oplus {\tilde {H}}_{n+1}(V)\to {\tilde {H}}_{n+1}(SX)\to {\tilde {H}}_{n}(X)\to {\tilde {H}}_{n}(U)\oplus {\tilde {H}}_{n}(V)=0
מתקבל איזומורפיזם.
דוגמאות > משפט העקומה של ז'ורדן

משפט העקומה של ז'ורדן קובע כי עקומה סגורה רציפה במישור מחלקת אותו לשני חלקים, כלומר לשני רכיבי קשירות.
על אף שהוא דיי אינטואיטיבי, אין לו הוכחה פשוטה. אחת ההוכחות הקלות למשפט נתונות בעזרת הומולוגיה: למעשה, בהינתן שיכון  f:S^{1}\to \mathbb {R} ^{2}, המשפט טוען שהמרחב  \mathbb {R} ^{2}\setminus f(S^{1}) הוא בעל שני רכיבי קשירות, כלומר שחבורת ההומולוגיה האפס של המרחב היא  \mathbb {Z} ^{2}. את החבורה הזו ניתן לחשב בעזרת סדרת מאייר-ויאטוריס - מחלקים את  S^{1} לחצי העיגול העליון  A וחצי העיגול התחתון  B, ומשתמשים בסדרה עבור  U=\mathbb {R} ^{2}\setminus f(A),V=\mathbb {R} ^{2}\setminus f(B).
הומולוגיה של מרחב CW

סדרת מאייר-ויאטוריס היא כלי חשוב העוזר בפיתוח שיטה כללית ואלגוריתמית לחישוב כל חבורות ההומולוגיה של מרחבי CW סוף-ממדיים מסוימים. יש שימושים חוזרים ונשנים בסדרת מאייר-ויאטוריס בהוכחת השיטה.
הערות שוליים

↑  עבור הסימונים ראו בערך חבורות ההומולוגיה
העתקות ההכלה

כיסוי טוב של הספירה  S^{2}
כורדיסטן הטורקית

כורדיסטן הטורקית על רקע מפת טורקיה
כורדיסטן הטורקית או צפון כורדיסטן (בכורדית: Bakurê Kurdistanê) הוא מונח המתייחס לחלקים של טורקיה במזרח אנטוליה ודרום-מזרח אנטוליה שבהם הכורדים מהווים את הקבוצה האתנית השולטת. גודלם של השטחים הנ"ל תואם לערך את שטחה של ארמניה המערבית (אנ') ההיסטורית, וגאוגרפית את שטחה של רמת ארמניה. על פי נתוני ה-CIA אוכלוסיית הכורדים בטורקיה הוערכה בשנת 2023 בכ-15,880,000 איש.
ככלל, רואים הכורדים את דרום-מזרח טורקיה כאחד מארבעת חלקיה של "כורדיסטן", הכוללת גם חלקים מצפון סוריה (מערב כורדיסטן), צפון עיראק (דרום כורדיסטן), צפון-איראן (מזרח כורדיסטן או כורדיסטן האיראנית).
הסכסוך הכורדי-טורקי

מרידות כורדיות התרחשו באנטוליה ותועדו כבר במאה ה-18. המרידות התגברו לאחר הקמת הרפובליקה הטורקית בשנת 1923. בשנים הראשונות שיתפו הכורדים פעולה עם אטאטורק, אך עם הזמן התגברו הקולות שקראו לעצמאות כורדית ופרצו מרידות כורדיות, הראשונה שבהן בתחילת 1925, הונהגה על ידי שייח' סאאד פיראן (אנ').  המרידה דוכאה באפריל 1925 ומנהיגיה הוצאו להורג בתלייה. בהמשך, בשנות ה-30 היו מרידות כורדיות בדיארבקיר בבאררט ובדרסים.
הגורמים העיקריים למרידות הכורדיות היו: רצון לאוטונומיה מנהלית ותרבותית, למשל לאפשרות ללמוד, ללמד ולהוציא לאור עיתונות בכורדית.
משנות ה-80 החל סכסוך מזוין, בין מפלגת הפועלים של כורדיסטן (PKK), לבין הכוחות המזוינים הטורקים, סכסוך שגבה את חייהם של עשרות אלפים משני הצדדים.
הערות שוליים

↑  CIA - The World Factbook, Turkey, נצפה: 1/1/2024
↑  19% מכלל האוכלוסה: 83,593,483
1 2 3  Dr. Clay Arnold, Chair, 16. Turkey/Kurds (1922-present), University of Central Arkansas (באנגלית אמריקאית)
ערך זה הוא קצרמרבנושא גאוגרפיה של טורקיה. אתם מוזמנים לתרום לוויקיפדיה ו.
להלן בתרשים: אזורים דוברי כורדית בטורקיה (מיפקד 1965) (ירוק כהה - אזורים כורדיים מובהקים, ירוק בהיר - אזורים בעלי רוב יחסי כורדי)